**58R O M Â N I A Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

**PRIMAR,**

**Soós Zoltán**

**HOTĂRÂREA nr. \_\_\_\_\_\_\_\_**

**Din \_\_\_\_\_\_\_\_\_\_\_\_\_\_\_\_\_\_\_\_2021**

**privind reorganizarea** **Serviciului public Administrația Grădinii Zoologice și a Serviciului Administrarea Platoului Cornești din cadrul Municipiului Târgu Mureș și înființarea Serviciului public Administrația Grădinii Zoologice și a Platoului Cornești – instituție publică de interes local cu personalitate juridică, în subordinea Consiliului Local Municipal Târgu Mureș, modificarea corespunzătoare a structurii organizatorice, aprobarea organigramei, a numărului de personal și a statului de funcții**

***Consiliul Local Municipal Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. din .2021 al Serviciul publicAdministrația Grădinii Zoologice inițiat de Primar prin Serviciul publicAdministrația Grădinii Zoologice din cadrul Municipiului Târgu Mureș privind reorganizarea sa în Serviciul publicAdministrația Grădinii Zoologice și a Platoului Cornești - instituție publică de interes local cu personalitate juridică, în subordinea Consiliului Local Municipal Târgu Mureș
2. Raportul Comisiilor de specialitate din cadrul Consiliului local Municipal Târgu Mureș

**În conformitate cu prevederile :**

* Legea nr. 53/2003 - Codul muncii, republicată, cu modificările și completările ulterioare;
* Legea nr. 153/2017 privind salarizarea personalului plătit din fonduri publice;
* art. 7 alin. (13) din Legea nr. 52/2003 privind transparența decizională în administrația publică, republicată,
* art.3 alin.1 lit. m, art.7 , art.10 alin. 1 lit. a si art.11 alin. 2 lit. b ale Ordonanței nr. 71/2002 din 29 august 2002 privind organizarea și funcționarea serviciilor publice de administrare a domeniului public şi privat de interes local,
* Legea nr. 191/2002 - Legea grădinilor zoologice şi acvariilor publice;
* Ordonanța de urgență nr. 195/2005 privind protecția mediului;
* Legea nr. 205/2004 privind protecția animalelor, republicată;
* Ordin nr. 1798/2007 pentru aprobarea procedurii de emitere a autorizației de mediu,
* art. 129 alin. 1 și 2 lit. a și b, alin. 3 lit. c, alin. 14, art. 130 alin. 1- 3, art.139, art. 196 alin. 1 lit. a, şi ale art. 243, alin. (1), lit. „a” , art. 538-543, art. 549-562 din OUG nr. 57/2019 privind Codul administrativ, cu modificările și completările ulterioare,
* art. 8 alin. (1), art.22 alin.3-4 din Legea serviciilor comunitare de utilități publice nr. 51/2006 republicată, cu modificările și completările ulterioare,

**Hotărăște:**

**Art.1** Se aprobă reorganizarea Serviciului public Administrația Grădinii Zoologice în Administrația Grădinii Zoologice și a Platoului Cornești - instituție publică de interes local cu personalitate juridică, în subordinea Consiliului Local Municipal Târgu Mureș.

**Art.2** Începând cu data intrării în vigoare a prezentei hotărâri, se abrogă Hotărârea Consiliului Local nr.46/25.02.2016, privind înființarea Fundației Târgu Mureș Zoo.

**Art.3** Denumirea noii instituții publice de interes local cu personalitate juridică este:Administrația Grădinii Zoologice și a Platoului Cornești.

**Art.4** Sediul Administrației Grădinii Zoologice și a Platoului Cornești - instituție publică de interes local cu personalitate juridică este Târgu Mureș, str. Verii, nr. 57, jud. Mureș.

**Art.5** Se aprobă un număr total de 53 posturi - funcții contractuale, organigrama și statul de funcții al Administratia Grădinii Zoologice și a Platoului Cornești**,** conform Anexei 1 și 2,care fac parte integrantă din prezenta hotărâre**.**

**Art.6** Se aprobă Regulamentul de organizare și funcționareal Administrației Grădinii Zoologice și a Platoului Cornești - instituție publică de interes local cu personalitate juridică, cuprins în Anexa 3, care face parte integrantă din această hotărâre.

**Art.7**Administrația Grădinii Zoologice și a Platoului Cornești va avea patrimoniu propriu și va funcționa pe bază de gestiune economică, va avea autonomie financiară și funcțională, va fi subiect juridic de drept fiscal, titular al codului unic de înregistrare fiscală și cont deschis la Trezorerie sau la alte unități bancare, va întocmi în condițiile legislatiei privind bugetul de venituri si cheltuieli și situații financiare anuale .

**Art.8** Directorul va fi ordonator terțiar de credite, iar sursele de finanțare ale Administratiei Grădinii Zoologice și a Platoului Cornești se constituie din venituri proprii, din subvenții de la bugetul local, din sume provenite de la bugetul de stat, din donații, sponsorizări sau din alte contribuții din partea unor persoane fizice sau juridice, din țară sau străinătate, și alte surse legale de venituri, cu respectarea legislației în domeniu.

**Art.9** Se aprobă ca până la data separării complete a Serviciului publicAdministrația Grădinii Zoologice și a Platoului Cornești, serviciile de specialitate contabilitate, salarizare, resurse umane, juridic și achiziții să fie asigurate de aparatul de specialitate al Primarului Municipiului Târgu Mureș alături de personalul nou încadrat.

**Art.10** Se mandatează directorul Serviciului Public Administrația Grădinii Zoologice Târgu Mureș, dl Szantho Janos Csaba, pentru reprezentarea Unității Administrativ Teritoriale Municipiul Târgu Mureș în vederea înregistrării fiscale a Serviciului publicAdministrația Grădinii Zoologice și a Platoului Cornești.

**Art.11** Cu ducerea la îndeplinire se încredințează Administrația Grădinii Zoologice și a Platoului Cornești, Serviciul public de utilități municipale, Serviciul salarizare și resurse umane și Direcția economică, Serviciul Public Administrația Domeniului Public.

**Art.12** În conformitate cu prevederile art. 252, alin. 1, lit. c și art. 255 OUG nr. 57/2019 privind Codul administrativ, cu modificările și completările ulterioare, precum şi ale art. 3, alin. 1 din Legea nr. 554/2004, legea contenciosului administrativ, prezenta hotărâre se înaintează Prefectului Județului Mureș, pentru exercitarea controlului de legalitate.

**Art.13** Prezenta hotărâre se comunică:

* Primarului municipiului Târgu Mureș
* Serviciului publicAdministrația Grădinii Zoologice și a Platoului Cornești ,Serviciului public de utilități municipale
* Serviciului publicAdministrația Grădinii Zoologice și a Platoului Cornești ,Serviciului public de utilități municipale
* Serviciului Public Administrația Domeniului Public
* Direcției economice
* Serviciului salarizare și resurse umane.

**Viză de legalitate**

**Secretar General al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul administrativ**